TVO วิ่งแรง 10% นิวไฮรอบ 2 ปี โบรกฯ แนะ “ซื้อเก็งกำไร” รับอานิสงส์ราคาถั่วเหลืองพุ่ง
TVO วิ่งแรง 10% นิวไฮรอบ 2 ปี โบรกฯ แนะ “ซื้อเก็งกำไร" รับอานิสงส์ราคาถั่วเหลืองพุ่ง ล่าสุดอยู่ที่ 30 บาท บวก 2.75 บาท หรือ 10.09% มูลค่าซื้อขาย 240.78 ล้านบาท
TVO วิ่งแรง 10% นิวไฮรอบ 2 ปี โบรกฯ แนะ “ซื้อเก็งกำไร" รับอานิสงส์ราคาถั่วเหลืองพุ่ง ล่าสุดอยู่ที่ 30 บ. บวก 2.75 บ. หรือ 10.09% มูลค่าซื้อขาย 240.78 ลบ.
14 ก.ย. 2563

ผู้สื่อข่าวรายงานว่า ราคาหุ้น บริษัท น้ำมันพืชไทย จำกัด (มหาชน) หรือ TVO ล่าสุด  ณ เวลา 10.24 น. อยู่ที่ 30 บาท บวก 2.75 บาท หรือ 10.09% สูงสุดที่ 31.25 บาท ต่ำสุดที่ 29.50 บาท ด้วยมูลค่าซื้อขาย 240.78 ล้านบาท โดยราคาหุ้นปรับตัวขึ้นเกือบ 2 ปี นับตั้งแต่ราคาหุ้นอยู่ที่ระดับ 30.25 บาท เมื่อวันที่ 20 ก.ย.2563

โดย บล.คิงส์ฟอร์ด ระบุในบทวิเคราะห์ แนะนำ “ซื้อเก็งกำไร” หุ้น TVO รับอานิสงส์ราคาถั่วเหลืองพุ่งแรงในรอบ 2 ปี หนุนราคาขายกากถั่วเหลืองโตตาม ส่งผลดีต่อบริษัทในการจำหน่ายกากถั่วเหลืองสำหรับผลิตอาหารสัตว์ ซึ่งความต้องการอาหารสัตว์เติบโตต่อเนื่องทั้งตลาดในประเทศ-ต่างประเทศ โดยเฉพาะจีนจากการเร่งขยายพันธ์สุกร นอกจากนี้ บริษัทเตรียมออกผลิตภัณฑ์ใหม่เกี่ยวกับอาหารสัตว์เพิ่ม Value Added รองรับความต้องการที่กำลังขยายตัวในอนาคต
โดยปัจจุบันสัดส่วนรายได้กว่า 60% มาจากการจำหน่ายอาหารสัตว์ ส่วนอีก 40% เป็นการจำหน่ายน้ำมันถั่วเหลือง ซึ่งในส่วนนี้คาดปริมาณการจำหน่ายน้ำมันถั่วเหลืองจะเพิ่มขึ้นหลังผ่อนคลายล็อกดาวน์ และราคามีโอกาสปรับขึ้นในทิศทางเดียวกับน้ำมันปาล์มในประเทศเริ่มฟื้นตัว